Fl-Okkażjoni tal-100 Sena mit-twelid ta' Mro. Il-każin tal-banda huwa lok ċentrali tal-belt jew raħal. Fih jiltaqgħu n-nies, jitkellmu, jiddiskutu, jippjanaw attivitajiet lokali, jieħdu grokk jew pinta u r-rota ddur. Ħafna mill-każini ssibhom fil-misraħ ewlieni tal-lokalita u jiffurmaw parti importanti mill-istorja tal-post. Fi żminijiet meta n-nies ma kinetx toħroġ mir-raħal għal xejn b'xejn, il-każin kien ukoll iċ-ċentru tad- divertiment, edukazzjoni u kultura tar-raħlin. F'ħafna rħula ssib aktar minn każin wieħed. Issib minnhom li jiċċelebraw festi differenti. Issib oħrajn li jiċċelebraw l-istess festa. Sfortunatament, f'ħafna minn dawn il-każini ssib pika li ilha tinħema s-snin. U r-raħlin ikunu ttimbrati. Min ma' każin u min ma' ieħor. Min aħmar, min aħdar u min blu. Diffiċli ssib nies li jkunu għamlu isem ma' żewġ każini opposti. Fir-raħal taż-Żejtun, iżda, l-isem tas-Surmast Hector Dalli ssibu fiż-żewġ każini. Kien surmast tat-tnejn, missieru kien ukoll midħla taż-żewġ każini. , Hector Dalli twieled fiż-Żejtun fl-14 ta' Ġunju 1914, Kienu ħamest aħwa; erba' subien u tifla, kollha wlied is-Surmast Giuseppe Maria u Evangelista mwielda Mercieca. Il-bint, Maria, kienet iddoqq il- pjanu, filwaqt li s-subien Giovanni, Oscar u Eddie kienu bħal Hector ilkoll bandisti taħt it-treġija ta' missierhom. Lejn tmiem is-snin għoxrin, imbagħad, meta fl-istess raħal kien ġie ffurmat il-Labour Jazz Band, Giuseppe Maria kien wieħed mill-membri fundaturi u aktar tard surmast. Eventwalment din il-Jazz Band baqgħet tiżviluppa f'dik li Ilum hi magħrufa bħala l-Banda Żejtun. Minħabba dan is-sehem tal-missier fil-jJazz Band, ma setax jonqos li l-ulied ma jimxux warajh u jsiru parti mill-għaqda l-ġdida huma wkoll. Infatti Hector kien ilu mill-eta' ta' 9 snin idoqq il-flikornu u aktar tard il-kurunetta mal-Banda Beland. Kien idoqq il-pjanu tajjeb ħafna u f'żgħożitu kien il-pjanista residenti fis-sala tac-cinema Tal- Laċċi fiż-Żejtun stess fi zminijiet meta l-films kienu silent. Naturalment bħala pjanista, Hector kien ried jaddatta d-daqq tiegħu skont ix-xejra tal-azzjoni li tkun għaddejja fuq il-liżar. Hector kien, kif wieħed jistenna, beda l-istudju mużikali tiegħu taħt id-direzzjoni ta' missieru u aktar tard kompla jitħarreġ fl-armonija, il- kontrapunt u l-orkestrazzjoni taħt is- Surmast Casapinta. Fl-1939 għadda mill-eżamijiet tal-London College of Music bid-dritt li wara ismu jibdew jidhru l-ittri A.Mus L.C.M. Meta missieru marad u ħass li ma setax ikompli jmexxi l-Banda Żejtun, kienet għażla naturali li l-bakketta tgħaddi għand Hector, surmast żagħżugħ li mill-ewwel ħadem biex iħajjar aktar żgħażagħ Żwieten biex jitgħallmu l-mużika, isiru bandisti u jgħollu dejjem aktar l-isem tal-banda l-ġdida. Huwa baqa' jokkupa din il- kariga sal-1950. Waqt li kien surmast tal-Banda Żejtun, Hector għamel xi żmien jidderieġi wkoll il- Banda San Mikiel ta' Haż-Żabbar. It-tieni gwerra dinjija fixklet ħafna attivitajiet. Il- festi esterni fil-bliet u rħula ma setgħux isiru bħal qabel, izda meta kienu jsiru d-daqq ħelu tal-banda kien forsi jnessi xi ftit mid-dwejjaq li l-poplu kien għaddej minnu. Hector kien jagħmel parti mid-D.D.B. (Dockvard Defense Batterv) u mhux l-ewwel darba li kien jieħu l-accordion miegħu x-xogħol u joqgħod idoqq biex iferraħ lil sħabu. Mhux faċli tferraħ lin- nies fi żminijiet meta l-ħin kollu tistenna li ddoqq il-balomba, is-sinjal li jkun ġej il-ħbit mill-ajru u kulħadd jiġri b'li jkollu fuqu lejn ix-xelter. Fl-eqqel tal-gwerra, waqt l-attakk magħruf fuq l-H.M.S. Ilustrious li fih ġarrbet ħafna ħsara l-Kottonera kollha speċjalment l-Isla, Hector kien ġie stazzjonat fuq San Ġwann t'Għuxa, f'nofs il-ħbit. Tant kienu Żwieten fuq il-post dakinhar li meta għadda kollox u bil-għajnuna ta' Alla, ħafna baqgħu ħajjin, kien ġie organizzat pellegrinaġġ ta' ħajr mill- Isla saż-Żejtun. Iżda l-gwerra kienet providenzjali wkoll għal Hector. Kien propju f'dak iż-żmien li ltaqa' ma' Aida mill-Isla u li aktar tard saret martu. Aida kienet fost il-ħafna familji li telgħu ż-Żejtun mill-Kottonera bħala refuġjati. Miż-żwieġ tagħhom, Hector u Aida kellhom tliet ulied; Olga, Lvdia u Renald. L-ewwel marċ hekk kif intemmet il-gwerra f'pajjiżna kien propju tal-Banda San Mikiel, il-marċ tat-Te Deum għall-festa tal-Madonna tal-Grazzja. Il-marċ kien kif mistenni brijuż aktar mis-soltu, minħabba li sa fl-aħħar il-poplu seta' jiċċelebra mingħajr it-theddida ta' xi attakk. Fih indaqqu ħafna marċi mill-pinna ta' Hector. Minbarra ż-Żejtun ; sz u Ħaż-Żabbar: Hector l l idderieġa wkoll il-Banda I San Ġużepp tal-Hamrun, i il-Banda Leone tar-Rabat Għawdex, il-Banda Santa / Marija tal-Gudja u ġieli anke : l-Banda Queen's Own tal- f Isla. Fis-sena 1952 inħatar Surmast Direttur tal-Banda Duke of Edinburgh tal- Birgu, li Ilum iġġib l-isem ta' San Lawrenz. Bħala impjegat it-Tarzna, post fejn kien hemm il-krema tal-bandisti jaħdmu, Hector kien ukoll is-Surmast tal-Banda f'dik l-intrapriża. Fis-sena 1955, reġa' lura lejn l-ewwel banda li daqq magħha, il-Banda Beland. Kien siefer is-surmast Baldacchino u s-segretarju Frans Gouder ħajjar lil Hector jerġa' jmur lura. Huwa nħatar Surmast Direttur u hemmhekk kiteb għadd ta' marċi brijużi biex jinġibdu ż-żgħażagħ lejn il-każin, jitgħallmu strument u wara jgħaddihom għall-mużika klassika. Taħt il-bakketta tiegħu, il-Banda Beland daqqet repertorju vast ħafna. Huwa baqa' surmast tal- Beland kif ukoll tal-Birgu sa mewtu. Il-marċi brijużi li ħarġu mill-pinna ta' Hector Dalli huma ħafna. L-ewwel marċ li kien kiteb kien jismu Sweet Dreams. Marċi wkoll magħrufin huma Putatta, Lorenza, Victorv, Victorius, Lucia, Cardenia, Anniversarv, Lill-Ħbieb, Hecdal, Asswero, Flamingos, Valkvria, Fiesta, Philadelfia, jovful Trumpets u Golden Trumpets fost oħrajn. Kiteb ukoll marċi funebri u Ilum hawn uħud minnhom irrekordjati fuq CD b'kompożizzjonijiet ta' Hector u missieru. Kiteb ukoll poemi sinfoniċi, preludji, sinfoniji u suites mużikali. Il-kitbiet tiegħu insibuhom imxerrda ma' ħafna każini tal-banda ma' Malta kollha. Kemm-il darba kien jikteb u jħallihom hemm. Infatti wara mewtu nstabu ħafna kompożizzjonijiet bil-lapes, mingħajr isem li qatt ma kienu ndaqqew qabel. Hector ta sehmu mużikali fil-qasam politiku wkoll. Huwa kien responsabbli għall-arranċjament tal- Innu tal-Partit Laburista u kkompona l-istess introduzzjoni tiegħu. Kiteb ukoll l-Innu tal-Għaqda Żgħażagħ Soċjalisti fuq kliem ta' Rav Mahonev. Fil-ħin liberu, Hector kien iħobb Kien jippreferi speċjalment il-bijografiji. Bħala kompożitur favorit kellu lil Tchaikovskv. Ma kienx bniedem li jipprattika xi sport, iżda meta kien ikun hemm xi attivita' sportiva fuq it-televiżjoni, kien isegwi. Infatti kien bniedem dilettant ħafna tal-iskrin iż-żgħir. Meta kien ikun hemm Sanremo jew xi serata mużikali kien ikun fil- ġenna. Kien iħobb jisma' lil Claudio Villa u lil Caterina Caselli. Kien iħobb ukoll iċ-ċinema u l-artisti favoriti tiegħu kienu Richard Burton u Sophia Loren. Il-wirt mużikali baqa' għaddej minn ġenerazzjoni għall-oħra. Lvdia, bint Hector li llum toqgħod il-Kanada, iddoqq il-vjolin. Bintu l-oħra Olga, residenti wkoll il-Kanada, iddoqq ukoll u binha Reggie huwa vjolinista ewlieni f'waħda mill-orkestri magħrufin f'dak il-pajjiż. Kumbinazzjoni, minbarra n-nannu Hector, in-nannu l-ieħor ta' Reggie huwa l-magħruf Charles Clews, verament neputi kulturali. Hector Dalli miet fl-1 ta' Novembru 1980 fir- residenza tiegħu f'Raħal Ġdid. Minbarra l-wirt mużikali f'forma ta' kompożizzjonijiet li ħalla lill- kultura Maltija, u l-ħajra mużikali li ħalla fil-familja, ħalla wkoll l-imħabba lejn il-mużika lil għadd ta' żgħażagħ bandisti. Mingħand is-Surmast Hector Dalli ħadu tagħlim eżemplari u gwida tajba għall- ġejjien tat-talent artistiku tagħhom. DIN HI WAĦDA MILL-BIJOGRAFIJI LI JOE JULIAN FARRUGIA QED IXANDAR FUQ RADJU MALTA 2. MIN JIXTIEQ JISMA' L-PROGRAMMI LI DIĠA XXANDRU JISTA JIDĦOL FUQ https://www. facebook.com/ghamluisem